cyanic-selkie/wikianc huggingface dataset:
Universiteti Luarasi
Programet Master në Drejtësisi
Programi i studimit të ciklit të dytë “Master i Shkencave” në “E drejtë Penale” ka një kohëzgjatje prej 2 vitesh akademike, 120 kredite ECTS. Programi i studimit të ciklit të dytë Master i Shkencave në “Të drejtë penale” synon fitimin e njohurive të avancuara në fushën e të drejtës penale dhe të shkencave penale, për të gjithë ata që janë të interesuar për të thelluar njohuritë e tyre në këtë fushë.
Programi i studimit të ciklit të dytë Master i Shkencave në “E drejtë Publike dhe Administrative” ka një kohëzgjatje prej 2 vitesh akademike, 120 kredite ECTS. Programi i studimit të ciklit të dytë Master i Shkencave në “Të drejtë publike dhe administrative” synon të formojë juristë të aftë dhe të kualifikuar të cilët të punojnë me profesionalizëm veçanërisht në administratën publike, dhe të jenë të aftë që t’i përgjigjen kërkesave që shtron përpara anëtarësimi i Shqipërisë në BE, për një administratë efikase dhe profesionale.
Master Profesional “E Drejtë Bankare Dhe Financiare”
Programi i studimit të ciklit të dytë Master Profesional në “E drejtë bankare dhe financiare” ka një kohëzgjatje prej 1 viti akademik, 60 kredite ECTS. Programi i studimit të ciklit të dytë Master Profesional në “E drejtë bankare dhe financiare” nëpërmjet një trajtimi të thelluar dhe bashkëkohor të njohurive në fushën bankare dhe financiare synon të përgatisë juristë të kualifikuar dhe specialistë në fushën bankare dhe financiare në funksion të vendit të punës ku punojnë apo do të punojnë, për t’i bërë sa më të aftë dhe profesionalisht të përgatitur, që t’i përgjigjen angazhimeve të cilat dalin nga anëtarësimi i ardhshëm i Shqipërisë në BE.
Fakulteti Ekonomik
Programi Bachelor në Administrim biznesi
Programi i studimit të ciklit të parë “Bachelor” në “Administrim biznesi” ka një kohëzgjatje prej 3 vitesh akademike, 180 kredite ECTS. Objektivi kryesor i programit Bachelor ”Administrim biznesi” është t’u japë studentëve njohuritë e nevojshme për formimin e tyre si specialistë në fushën e administrimit të biznesit. Programi Bachelor në ”Administrim biznesi” synon dhënien e një tërësie njohurish në formimin e përgjithshëm teorik në fushën e shkencave të ekonomisë, menaxhimit, marketingut, financës dhe kontabilitetit me objektiv kryesor formimin e specialistëve të aftë për të punuar në fushën e administrimit të biznesit dhe për realizimin e studimeve të avancuara në këtë fushë. Për realizimin e këtij objektivi programi parashikon harmonizimin e njohurive, duke filluar me ato bazë teorike, të fushës dhe ndihmëse, duke vijuar me thellime në fushat e menaxhimit, marketingut, financës.
Programi Bachelor në Financë-Bankë
Programet Master në Ekonomik
Master Profesional “Financë dhe menaxhim risku”
Programi i studimit të ciklit të dytë Master Profesional në “Financë dhe menaxhim risku” ka një kohëzgjatje prej 1.5 vitesh akademikë, 90 kredite ECTS. Qëllimi i programit të studimit të ciklit të dytë Master profesional në “Financë dhe menaxhim risku” është arritja e objektivave të mëposhtme: Formimi i ekspertëve dhe specialistëve cilësorë si në aspektet teorike, ashtu edhe në aftësitë praktike aplikative në fushën e bankave, sigurimeve dhe politikave e sistemeve fiskale. Pajisja e tyre me njohuritë themelore teorike, praktikat bashkëkohore ndërkombëtare dhe përvojën e eksperiencën shqiptare në fushën e ndërtimit, funksionimit dhe menaxhimit të bankave, bursave dhe tregjeve financiare, shoqërive të sigurimit, fondeve specifike të investimeve apo pensioneve, institucioneve e strukturave të specializuara në sferën e politikave fiskale, tatimore e doganore.
Programi i studimit të ciklit të dytë Master Profesional në “Marketing dhe reklamë” ka një kohëzgjatje prej 1.5 vitesh akademikë, 90 kredite ECTS. Qëllimi i programit të studimit të ciklit të dytë Master Profesional në “Marketing dhe reklamë” është arritja e objektivave të mëposhtme: Formimi i ekspertëve dhe specialistëve cilësorë në aspektet teorike dhe veçanërisht në aftësitë praktike aplikative në fushën e tregjeve, standardeve, marketingut, reklamës dhe promocionit, çmimeve, etj. Pajisja e tyre me njohuritë themelore teorike, praktikat bashkëkohore ndërkombëtare dhe përvojën e eksperiencën shqiptare në fushën e ndërtimit, funksionimit dhe menaxhimit të strukturave të specializuara në fushën e marketingut, promocionit dhe reklamave në sektorë të ndryshëm të biznesit dhe ekonomisë në përgjithësi, analizës dhe funksionimit të tregjeve specifike, psikologjinë e marketingut dhe negociatat në marketing, etj.
Master Profesional “Kontabilitet”
Programi i studimit të ciklit të dytë Master Profesional në “Kontabilitet” ka një kohëzgjatje prej 1 viti akademik, 60 kredite ECTS. Qëllimi i programit të studimit të ciklit të dytë Master profesional në “Kontabilitet” është arritja e objektivave të mëposhtme: Formimi i ekspertëve dhe specialistëve cilësorë në aspektet teorike dhe veçanërisht në aftësitë praktike aplikative në fushën e kontabilitetit. Pajisja e tyre me njohuritë moderne teorike, praktikat bashkëkohore ndërkombëtare dhe përvojën e eksperiencën shqiptare në fushën e kontabilitetit, vlerësimit të pasurisë, financave personale, metodat e analizës së kostos, standardet kombëtare e ndërkombëtare të kontabilitetit, kontabilitetin publik e atë të OJF.
Programi i studimit të ciklit të dytë Master i Shkencave me drejtim “Bankat dhe tregjet financiare” ka një kohëzgjatje prej 2 vitesh akademikë, 120 kredite ECTS. Objektivat e programit të studimit të ciklit të dytë Master i Shkencave në “Bankat dhe tregjet financiare” janë sa më poshtë: Formimi i ekspertëve dhe specialistëve cilësorë si në aspektet teorike, ashtu edhe në aftësitë aplikative në fushën e financave publike, hartimit, analizës dhe menaxhimit të buxhetit, menaxhimi i bankave, sigurimeve dhe tregjeve financiare; qeverisjen e korporatave, etj. Pajisja e tyre me njohuritë themelore teorike, njohje e thelluar e debateve dhe praktikave bashkëkohore ndërkombëtare si dhe eksperiencës shqiptare në fushën e Banking-ut qëndror, financave publike, qeverisjen e korporatave, në sferën e ndërtimit, funksionimit dhe menaxhimit të bankave, bursave dhe tregjeve financiare, shoqërive të sigurimit, fondeve specifike të investimeve apo pensioneve, institucioneve e strukturave të specializuara në sferën e politikave fiskale, tatimore e doganore; përfitimi i njohurive të qëndrueshme në fushën e të drejtës bankare, financiare e fiskale.
Lidhje të jashtme me Uiversitetin Luarasi
facebook https://www.facebook.com/pages/Universiteti-Luaras
google + + U Luarasi
twitter [[@LuarasiUni|https://twitter.com/LUARASIUni] ]
Adresa Rr. Dritan Hoxha, Nr.127/1(Ish godina e delegacionit te Komisionit Europian) Tirana 1000 Shqiper
Website http://luarasi-univ.edu.al/
email info@luarasi-univ.edu.al
cel +355 696026900
Youtube Channel youtube.com/channel
Kantoni Pipriac
Kantoni Pipriac (frëngjisht: Canton de Pipriac) është një kanton në departamentin Ille-et-Vilaine, rajonin Région Bretagne në Francë. Kryeqëndra e kantonit është Pipriac. Ka sipërfaqe 245km2 dhe popullsi 12899 banorë.
Përbërja aktuale
Kantoni Pipriac aktualisht përbëhet nga 9 komuna.
Organizata Botërore e Doganave
Organizata Botërore e Doganave ose OBD është një organizëm i pavarur ndërqeveritar që ka për mission rritjen e rezultatshmërisë dhe rendimentin e punës së administratave doganore nëpër botë. Dogana njihet si një institucion kyç për të arritur një qeverisje të mirë, prosperitet dhe mbrojtje për shoqërinë. Duke pasur parasysh këtë gjë OBT ndihmon në rritjen ekonomike dhe mrojtjen shoqërore të antarëve të vet nëpërmjet promovimit të një mjedisi doganor të ndershëm, transparent dhe të parashikueshëm. Kjo gjë lejon nga njera anë rritjen e tregtisë ndërkombëtare të ligjshme dhe nga ana tjetër marrjen e masave rezultative kundër akrivitetetve ilegale.
Jasharët (familje)
Historia e familjes Jashari
Çlirimi i Kosovës është vepër e disa brezave të popullit shqiptar për çlirim dhe bashkim kombëtar. Lëvizja Kombëtare për çlirim nga pushtuesi serb ka kontiunitetin që nga viti 1913, kur Konferenca e Ambasadorëve në Londër[1] padrejtësisht përgjysmoi Shqipërinë dhe la jashtë kufijve të saj më shumë se gjysmën e popullit shqiptar.
Gjatë Luftës së Dytë Botërore shqiptarët përveç ëndrrës për çlirim e bashkim kombëtar, patën krijuar edhe iluzione të ushqyera si nga e djathta ashtu edhe nga e majta se pas Luftës do të bashkoheshin tokat shqiptare dhe do të formohej Shqipëria etnike. Për këtë çështje nuk kanë munguar as përpjekjet, fillimisht nga e djathta shqiptare një pjesë e së cilës kishte rënë në prehrin e fashizmit dhe nga e majta shqiptare, bile edhe ajo jugosllave se pas Luftës Nacionalçlirimtare[2] Kosova do t’i bashkohej Shqipërisë.[3] Mbi bazën e këtij deklarimi, Këshilli Nacionalçlirimtar për Kosovë e Rrafsh të Dukagjinit[4], në Konferencën e Bujanit të 31 dhjetorit 1943 e 1 e 2 janarit 1944[5] ishte deklaruar për bashkimin e Kosovës me Shqipërinë. Këto iluzione do të shuhen më 8-10 korrik 1945, kur në Konferencën e Komitetit Krahinor në Prizren[6] u vendos që Kosova t’i aneksohej Serbisë[7] me arsyetimin se Serbia ishte më e zhvilluar dhe kishte mundësi më shumë se Shqipëria t’i ndihmonte zhvillimit ekonomik të Kosovës?! Kështu Serbia zyrtarizoi pushtimin e ri mbi Kosovën, por në asnjë kohë nuk arriti ta shuaj ëndrrën e shqiptarëve për çlirim e bashkim kombëtar.
Pas Luftës së Dytë Botërore[8], Lëvizja Kombëtare për çlirim e bashkim kombëtar edhe pse në kushte të vështira, të një robërie të egër, të një pushtimi klasik, të një terrori shovinist e komunist jugosllav, në asnjë kohë nuk e ndali veprimtarinë politike shovinist e komunist jugosllav, në asnjë kohë nuk e ndali veprimtarinë politike në kushte klandestiniteti. Kjo veprimtari e Lëvizjes Kombëtare, kulmin e saj të organizimit e të veprimit e arrin në tri dekadat e fundit të shekullit XX. maja e kësaj Lëvizje pa dyshim është Ushtria Çlirimtare e Kosovës, e cila duke qenë një instrument i fuqishëm i bashkimit përtej të djathtës e të majtës shqiptare, bile edhe përtej shqiptarëve, arriti ta realizojë një pjesë të madhe të aspiratës kombëtare. Fitorja që arriti populli shqiptar, i ndihmuar nga komuniteti ndërkombëtar në qershor të vitit 1999 është fitore e madhe. Vetëm idealistët e kishin besimin e patundur në këtë fitore, prandaj i kishin hyrë planifikimit, organizimit dhe veprimit të guximshëm ushtarak për çlirimin e Kosovës.
Mirëpo, Shaban Jashari dashurinë për komb e atdhe e kishte shfaqur që në vitet 50 të shekullit të kaluar, por rezistenca më serioze, më publike e familjes Jashari që do të marr dhenë ndodh në dhjetor të vitit 1991, kur me armë u ndeshën me forcat policore serbe. Në mëngjesin e 30 dhjetorit, forca të mëdha policore serbe ia kishin mësy Jasharëve për të burgosur Adem Jasharin dhe formacionin e tij të armatosur. Në histori ka edhe ngjarje të rastësishme, por kjo e familjes Jashari, për Adem Jasharin dhe formacionin e tij të armatosur nuk ishte rastësi, ishte ngjarje e pritur, e përgatitur, e planifikuar dhe e realizuar suksesshëm.
Adem Jashari vite më parë ishte i organizuar në Lëvizjen Kombëtare, në Lëvizjen Popullore për Republikën e Kosovës më vonë të quajtur LPK[13]. Në fillim të viteve ’90, i kishte mbaruar përgatitjet ushtarake në Shqipëri me qëllim formimin e Ushtrisë së Kosovës për çlirimin dhe bashkimin e Kosovës dhe viseve tjera me Shqipërinë. Këtij qëllimi Adem Jashari dhe familja e tij do t’i qëndrojnë besnik e konsekuent deri në rënien e tyre të lavdishme me 5,6 e 7 mars 1998. Për këtë qëllim të lartë njerëzor, politik e kombëtar Adem Jashari e kishte bekimin e prindërve, mbështetjen e vëllezërve dhe miratimin e tërë familjes Jashari. Këtë gatishmëri, këtë guxim e qëllim nuk e kishin për hir të interesit të ngushtë familjar, apo ndonjë interes tjetër meskin, sepse ishin të vetëdijshëm se gjithçka që po bënin, po e bënin për interesin e kombit e të atdheut. Familja Jashari, ishte e vetëdijshme për shkallën e rrezikshmërisë, por me ndërgjegje të lartë dhe e bindur se pa luftë, pa gjak e flijime të dhimbshme nuk ka e nuk mund të kishte lirim dhe bashkim kombëtar, hyri në veprime luftarake e vetëmohuese, për të bërë kthesë historike në Lëvizjen tonë kombëtare. Këtë gatishmëri e guxim të ndërgjegjshëm familja Jashari e tregoj disa herë, më 30 dhjetor të vitit 1991, më 22 janar 1998, dhe së fundi në marsin e lavdisë e të krenarisë kombëtare, në marsin e mobilizimit e të masivizimit të shqiptarëve për luftën çlirimtare.
Më 30 dhjetor 1991, qëndresa në familjen e Shaban Jasharit, nga formacioni i armatosur i Adem Jasharit, në historinë më të re të Kosovës paralajmëroi fuqishëm daljen në skenë të organizimit më të lartë kombëtar, politik e ushtarak për çlirimin dhe bashkimin e kombit tonë.[14] Të gjitha formacionet e armatosura e çlirimtare të formuara më vonë në hapësirat tona kombëtare, do ta pinë ujin e frymëzimit në këtë gurrë të pashtershme shqiptare, e cila do të shërbejë në çdo kohë për edukimin e liridashësve dhe të atdhedashësve të çdo brezi. Në familjen Jashari po niset një fillim i ri dhe i vështirë për të gjithë në Kosovë. Atë ditë do të maltretohej e gjithë familja dhe lagja e Jasharëve. Maltretimi, përbuzja dhe nëpërkëmbja e shqiptarëve po shtrihej gjithandej Kosovës. Të pakt ishin ata që nuk donin ta shihnin e ta ndjenin poshtërimin e përditshëm që u bëhej shqiptarëve. Nga 30 dhjetori i vitit 1991 lagjen e Jasharëve, e veçanërisht familja e Shaban Jasharit vazhdimisht është vëzhguar nga forcat policore dhe ushtarake të armikut, por Jasharët vazhdonin të jetonin me krenari në shtëpitë e tyre, në pronën e tyre, në Kosovën e tyre. Gjatë gjithë kësaj kohe, me ndonjë mungesë të shkurtër, familjes Jashari dhe Prekazit i bënte roje vigjilente formacioni i armatosur i Adem Jasharit. Në Prekaz asgjë nuk po zhvillohej spontanisht apo rastësisht. Familja Jashari vazhdonte jetën nën shtetrrethim të plotë, por e bindur në fitore.
Një ngjarje tjetër e rëndësishme në historinë e familjes Jashari që tregoi vitalitetin e mobilizimit luftarak të kësaj familje të madhe shqiptare, është ai i 22 janarit të vitit 1998.[15] Atë ditë ndodhi sulmi i diversantëve serbë mbi këtë familje liridashëse, me synimin kryesor zhdukjen e familjes dhe të rezistencës së shqiptarëve për liri. Siç kanë treguar ata që e kanë përjetuar, sulmi ishte i rrufeshëm por edhe përgjigjja ishte e rrufeshme. Sulmi i diversantëve serbë, familjen Jashari nuk e gjeti të befasuar, përkundrazi mobilizimi ishte i shpejt, i guximshëm dhe mjaft profesional. Ky mobilizim i familjes Jashari është një vlerë shtesë e kësaj familje atdhetare me përgatitje të lartë ushtarake. Një sulm i tillë, diversant dhe i befasishëm do ta gjente në befasi edhe një garnizon ushtarësh profesionistë, por jo familjen Jashari. Diversantët e gjetur në befasi ikin tinëzisht e më “bisht nën shalë”. Kurse, nga Jasharët mbeten dy vajza të plagosura. Ky sulm ishte një paralajmërim tjetër serioz se Serbia po përgatitej për të ushtruar dhunë në çdo familje shqiptare dhe për t’i luftuar shqiptarët kudo në Kosovë. Drenica dhe tërë Kosova ishin vënë nën rrethim të hekurt. Politika shqiptare në Prishtinë vazhdonte të ishte vetëm në vëzhgim pasiv. Rreziku për luftë, për masakra e dhunë serbe ishte kudo. Ngjarjet që rrjedhin në vazhdim do ta vërtetojnë këtë.
Pak më shumë se një muaj, pas sulmit diversant serb mbi familjen Jashari, më saktë më 28 shkurt e 1 mars 1998[16] ndodhi sulmi dhe masakra serbe në Qirez dhe në Likoshan të Drenicës.[17] Gjatë këtij sulmi brenda dy dite u vranë 24 veta, kryesisht njerëz të paarmatosur e civil. Humbje patën shumë familje të këtyre fshatrave, por fatkeqësia më së rëndi goditi familjen Ahmeti nga Likoshani dhe atë Sejdiu nga Qirezi. Me këto sulme, Serbia po godiste bërthamën e shoqërisë shqiptare – familjen. Pas masakrës së Qirezit e të Likoshanit, makineria policore dhe ushtarake serbe do të sulmoj Jasharët e Prekazit, me qëllim likuidimin e familjes Jashari, likuidimin e bërthamës së UÇK-së dhe komandantit të saj Adem Jashari. Armiku synonte që pas kësaj në Kosovë të sundonte frika nga dhuna, terrori e masakrat serbe dhe kështu të shuheshin përpjekjet e shqiptarëve për liri e shtet kombëtar.
Më 5, 6 e 7 mars 1998[18], familja Jashari për të tretën herë, me forca të mëdha policore dhe ushtarake sulmohet nga shteti i Serbisë. Kaq seriozisht e kishte marrë Serbia luftën me Jasharët legjendar. Serbia në Kosovë ka vrarë, ka masakruar, përgjysmuar e shuar shumë familje shqiptare, pse ishin shqiptare, pse Serbia kërkonte dëbimin dhe shfarosjen e tyre dhe planifikonte përjetësimin e sundimit serb mbi Kosovën. Sulmi mbi familjen Jashari, nuk u bë vetëm pse ishte shqiptare, por pse pjesëtarët e saj ishin luftëtarë, pse ishin bërthama e UÇK-së, pse ishin shembulli i familjes liridashëse, pse Serbisë i kishin shkaktuar humbje dhe kërkonte të hakmerrej mbi një familje për të përhapur tmerr e frikë në çdo vatër shqiptare. Sulmi në familjen Jashari nuk kishte vetëm qëllimin e zhdukjes së një familje shqiptare dhe vrasjen e komandantit të UÇK-së, por qëllim kryesor kishte vrasjen e guximit të shqiptarëve për të luftuar për çlirim e bashkim kombëtar. Edhe në sulmin e marsit si në sulmet tjera familja Jashari nuk u kap në befasi. Sulmit iu përgjigjën përsëri nga “shtatë deri në shtatëdhjetë”, një traditë e vjetër kjo shqiptare. Asnjë anëtar i familjes Jashari nuk është viktimë, të gjithë janë kapedanë dhe heronj: Luftëtari i fundit i rënë, i njëzet, nga familja Jashari, sipas të dhënave ishte Kushtrim Adem Jashari[19] i moshës 13 – 14 vjeçare. E tillë ishte shkolla e edukimit atdhetar në familjen Jashari të Prekazit të Drenicës. Një shkollë që do të mbahet mend brez pas brezi dhe përjetësisht.
Mund të përfundojmë me plotë të drejtë se Familja Jashari ka rol të veçantë e të papërsëritshëm, jo vetëm në historinë tonë kombëtare, por edhe në atë të përbotshme, për përgatitjen e gatishmërisë popullore në luftën çlirimtare, ka rolin e papërsëritshëm e të pakrahasueshëm për organizimin e UÇK-së, ka rolin e pashembullt për mobilizimin e masivizimin e popullit në luftën çlirimtare, për mbështetjen e kësaj lufte nga faktori ndërkombëtar si dhe ka merita të pakrahasueshme për lirinë, dhe mbarësinë kombëtare, për Republikën e Kosovës shtet të pavarur, sovran e demokratik. Familjet e tilla nderojnë secilin komb, por jo të gjitha kombet kanë madhështi të tilla.
Në çdo përvjetor, Jasharët që mbijetuan, Jasharët e ripërtërirë, në fytyrat e tyre nuk kanë ngrysje, lot e zhgënjim; në çdo fytyrë të Jasharëve sheh dashuri, bujari krenari për fitoren e arritur kombëtare. Edhe në këtë rrafsh, edhe në Kosovën e re Jasharët dëshmojnë dhe rrezatojnë veçantinë e tyre familjare të trashëguar, që është për tu lakmuar nga të gjithë shqiptarët kudo që janë.
Lumalas
Lumalasi është një fshat në komunën Qendër (Korçë) në rrethin e Korçës të Shqipërisë.
Provinca e Bergamos
Provinca e Bergamos është një provincë italiane e Lombardisë në Itali, me kryeqytet Bergamo. E vendosur në qendër të rajonit, ajo ka një sipërfaqe prej 2722,86 km².
Provinca e Bergamos kufizohet në veri me Provincën e Sondrios, në perëndim me Provincën e Lekos, Provincën e Milanos dhe për një pjesë të vogël me Provincën e Monzës e Brianxës, në jug me Provincën e Kremonës dhe në lindje me Provincën e Breshias.
Kantoni Beaufort-en-Vallée
Kantoni Beaufort-en-Vallée (frëngjisht: Canton de Beaufort-en-Vallée) është një kanton në departamentin Maine-et-Loire, rajonin Pays de la Loire në Francë. Kryeqëndra e kantonit është Beaufort-en-Vallée. Ka sipërfaqe 169.6km2 dhe popullsi 18781 banorë.
Përbërja aktuale
Kantoni Beaufort-en-Vallée aktualisht përbëhet nga 8 komuna.
Hamëz Jashari
Hamëz Jashari (19 Prill 1950 – 7 Mars 1998) ishte njëri nga komandantët më të shquar të Ushtrisë Çlirimtare të Kosovës dhe vëllau i kryekomandantit të UÇK-së Adem Jasharit. Lindi më 19 Prill 1950 në fshatin Prekaz të Poshtëm të Komunës së Skënderajit, rajoni i Drenicës, në Kosovë dhe ra dëshmorë më 7 Mars 1998 po në të njëjtin fshat, gjatë Sulmit në Prekaz. Pas luftës, ai u shpall Hero i Kosovës.
Hamëz Jashari ishte djali i dytë i mësuesit Shaban Jashari.
Shkollën fillore e kreu në shkollën e fshatit, Shkollën e mesme në qytetin e Skënderajit dhe i ndoqi mësimet në Shkollën e lartë Ekonomike.
Ishte punëtor në fabrikën e municionit në Skenderaj. Hamëz Jashari kishte një dashuri të veçantë për artin. Shkruante dhe vizatonte bukur. I pëlqente shumë edhe teatri, gjithashtu iu binte disa veglave muzikore dhe këndonte bukur.
Ishte i martuar me Feride Mecinin nga Klina e Epërme e Skenderajit dhe patën nëntë fëmijë. Më 30 janar 1991 Hamëz Jashari iu bashkua vëllait të tij Adem Jasharit dhe s'ju nda deri në vdekje.
Hamëz Jashari sëbashku më vëllain e tij Ademin morën pjesë në sulmet kundër forcave policore-ushtarake jugosllave.
Forcat policore jugosllave dhe Ushtria Jugosllave e sulmuan shtëpinë e tij në mars të vitit 1998, ku Hamëz Jashari ra dëshmorë sëbashku me 56 anëtarët e familjes së tij, përfshirë edhe babai i tij Shaban Jashari dhe vëllai Ademi. Këtij sulmi i mbijetoi vetëm vajza e tij Besarta Jashari e cila asokohe ishte vetëm 11 vjeçare. Ky është rast unikat në historinë e Luftës së Kosovës. Familja Jashari u bë gurthemel i fortë i Pavarësisë së Kosovës.
Nesër Televizion
Nesër Televizion (shkurt: NTV) është një stacion privat lokalë televiziv në Shqipëri. NTV është prezent në fushën e medias televizive që nga viti 1998, por i rivlerësuar nga aksionarët e tanishëm në 2003. NTV është një emetues i tipit informativ të përgjithshëm që përfshin gjithashtu transmetimin  e problemeve sociale, kulturore dhe politike. Ai ka qenë gjithmonë në aktivitetet e tij i karakterizuar nga një thjeshtësi e gjuhës, i prirur ne raportimin e lajmit duke respektuar etiken gazetareske, monitoruar burimet e informacionit dhe vazhdimisht në kërkim të së vërtetës. Kjo qasje e ka vendosur NTV në një pozitë të privilegjuar në peisazhin mediatik, me një respekt të certifikuar dhe njohjen profesionale nga shumë faktore. Është pjesë e paketës Tring tokësor.
Programet
RADIOKRACI 07.00 - 08.00 Radiokraci eshte nje emision mengjesi qe ka si synim tua nis diten mbare. Ne Radiokraci ritmi, argetimi por dhe informacioni nuk kane te sosur. Cdo dite ne oren 07.00 ne ekranin e Neser Televizion, drejtuar nga Alban Musa dhe Daniela Sula, zgjimi juaj ka emrin Radiokraci. Gjithshka per te nisur nje dite te re mund te gjeni ne Radiokraci me ane te rubrikave te shumta si: RadioGrafi, Pertej Shtypit te Dites, Karaoke, Horoskopi, Kalendari Historik, InfoTravel etj. Alternativa pa fund ne Radiokraci. Niseni diten me ritem. Radiokraci, Energjia Pozitive e mengjesit tuaj. Radiokraci nga e hena ne te premte ora 07:00-08:50 Ritransmetohet Best of cdo te shtunen ora 08:00
STOCK TIME Hapesire e detikuar per filmat e shkurter, video art dhe filma eksperimentale.
LAJMI I PARE NDRYSHE Moderatore - Anilla Metollari Nga e Hëna në të Premte  10.30-12-30 Lajmi i Parë Ndryshe është i pari i 3 emisioneve te cilët kanë një ndërthurje midis tyre dhe një vazhdueshmëri gjatë ditës. Tenton të informojë publikun per ngjarjet e ditës, duke u lidhur direkt në terren me gazetarët e NTV. Preken cdo ditë nga e hëna në të premte, temat më të rëndësishme mbi aktualitetin, te cilat kalojne ne filtrin e analizës profesionale. Për 2 orë rresht live, Lajmi i parë ndryshe , sjell në mënyre tw freskët , tematikën e ditës , që do të pasqyrohet më vone në edicionet e lajmeve të së njëjtës ditë dhe po ashtu më pas në Forum Sondazh dhe në Përtej Lajmit Temat : POLITIKE- ANALIZE SOCIALE DHE EKONOMIKE-KONSULENCE EDUKIMI Pa munguar dhe tematikat më të lehta.
DW Program i perditshem
EURO ZONE Eshte nje hapesire e dedikuar njohjes se Europes per teleshikuesit tane.
PINK Eshte nje emision i perjavshem rinor i realizuar nga gazetarja Daniela Sula. Transmetohet cdo te shtunen ora 20:30(30 min) Ritransmetohet cdo te dielen ne 16 :30 Pink është një emision Rinor me regjistrim i cili i dedikohet te rinjve por jo vetëm. Ky emision baze te zhvillimit te tij ka shtypin Roze dhe historitë Roze te personazheve publike ne te gjitha fushat. I ndërtuar si një emision informues për jetën dhe aktivitetin e personazheve VIP shqiptare e te huaj, Pink është i ndare ne katër kategori. Kategoria e pare i përket personazheve te Muzikës, ndërsa kategoria e dyte i përket personazheve te Kinematografisë. Kategoria e trete i përket personazheve Politike dhe kategoria e fundit i përket personazheve te sportit.
PROFIL Eshte nje nga rubrikat baze e cila tashme ka krijuar nje personalitet te qarte ne listen e produkteve te realizuara nga televizioni yne.
REPORTAZH Ashtu si edhe PROFIL eshte nje rubrike e vazhdueshme qe bene pjese ne ADN-ne e ketij televizioni.
PERTEJ LAJMIT Nga e hena ne te premte ora ora 19:30-21:00 (Oerd Ulqini dhe Helena Halilaj) Të ftuar në studio, politikanë, ekonomistë apo juristë ballafaqojnë opinionet e tyre e gjithashtu japin një analizë juridike dhe politike të ngjarjes së ditës.
8a8 Tete a Tete eshte nje emision i organizuar nga gazetarja e re Helena Halili. 1 emision i perjavshem, transmetohet cdo te dielen ora 21:00 Ritransmetohet cdo te hene ora 13:00(35 min)
MEMORIE Eshte nje emision qe ka per mision te sjelle prane telespektatorit "Kalendarin e Memories Kombetare" Trajtohen ngjarje, data dhe figura te rendesishme nepermjet komenteve, analizave dhe kujtimeve te te ftuarve.
BUSULL Realizohet nga gazetari Oerd Uqini dhe mbulon tematika te karakterit gjeopolitik, transport, arkeologji, ekologji. Transmetohet cdo te enjte ora 21:00 Ritransmetohet cdo te premte ora 13:00 Me kohezgjatje 50-60 minuta bisedë në studio (një herë në javë) i shoqëruar nga një dokumentar (një herë në javë) me kohëzgjatje 10-15 minuta. Gjithashtu në këtë paketë informative parashikohen edhe kronika të ditës, të cilat transmetohen në edicionet e lajmeve me kohëzgjatje 1-2 minuta.
KENDVESHTRIM Realizuar nga Gazetari Blerim Kola. Talk-show që diskuton çështje me interes  te lartë për publikun me 3-4 te ftuar ne studio. Të ftuarit në studio që kryesisht janë specialist për të trajtuar aktualitetin në një këndvështrim më të gjerë. Në këtë emision trajtohen tema që kanë te bëjnë me shoqërinë civile dhe rolin e saj në vend, politika në një këndvështrim tjetër, aktualitetin  politikoekonomik. Ne Këndveshtrim debatet dhe ngjarjet shtrohen  në mënyrë  të  tillë ku teleshikuesi mund të informohet  mbi tematikën  e ditës dhe të gjejë nje përgjigje për  pyetjet  apo dyshimet që mund të lindin si aktor i parë dhe i rendësishëm i aktualitetit shqiptar. 2 emisione ne jave, transmetohet cdo te merkure dhe te premte ora 21:00 Ritransmetohet cdo te enjte dhe te shtune ora 13:00
INFORMAL Emision politik i drejtuar nga Kreshnik Collaku
CORNER Emision sportiv ga Glendi & Blendi çdo te shtune e te diele ne mbrëmje ora 22:30 00:30 Talk-show informativ e problematik për temat sportive kombëtare e ndërkombëtare, bazuar ne telefonatat me teleshikuesit. Mund te kenë edhe një te ftuar ne studio.
TRAFIK Nga e premte ne te diele ora 23:00-01:00 (Ardi Omeri) ( 3 puntata)
RADIO TAXI Program nokturn i dedikuar te gjithe atyre qe ne oret e vona ofrojne sherbimin e tyre ne sherbimet publike apo private.
Adresa
Neser Televizion Rr. Hiqmet Delvina (Komuna e Parisit) Prane studiove te skulptoreve Tel. 0035544504110 Cel. 00355672009335 info@ntv.al www.ntv.al
McLaren MP4-22
thumb|250px|right|MP4-22 në garën e dytë të sezonit të vitit 2007 të cilën garë e fitoi po kjo veturë me pilotin [[Fernando Alonso.]]
McLaren MP4-22 është Formula 1 veturë e Vodafone McLaren-Mercedes për sezonin garues Formula 1 2007. Vetura u pa në publik për herë të parë gjatë testimeve në qarkun Circuit de Valencia në Spanjë më 15 janar të vitit 2007. Në garën e parë vetura arriti pozitën dytë dhe të katërt në kualifikime dhe të dytën dhe të tretën në fund të garës nga pilotët Fernando Alonso dhe Lewis Hamilton.
2007 Season
Sipas ekipit McLaren vetura MP4-22 ka kapacitete të avancuara enxhinerike dhe zgjedhje të reja aerodinamike.
Më 17 janar të vitit 2007, Fernando Alonso kompletoi një test të veturës në qarkun Ricardo Tormo, qark ky në Valencia, duke arritur xiron më të shpejtë në kohë 1:12.050.
Gjat testimit në qarkun në Catalunya më 1 maj të vitit 2007, Pedro de la Rosa me krahë të përparëm të ri dhe me dizajn unik të cilët mund të përdoren gjer në fund të sezonit.
Sistemi Tatimor i Kosoves
Sistemi i Politikës Tatimore në Kosovë pas luftës ishte i brishtë, i pa kompletuar dhe i pa zbatuar. Institucionet vetë-qeverisëse të asaj kohe ishin te pafuqishme ne vendosjen e politikave te mirëfillta tatimore. Në vitet e para të pasluftës Kosova është ndeshur me një ndërhyrje tatimore të çakorduar dhe të vrullshme të bazuar kryesisht në përvojat e vendeve të tjera dhe jo në përputhshmëri me gjendjen dhe nevojat reale të Kosovës së pasluftës e cila është dashur që në shumë sektorë të fillojë nga zeroja. Që nga viti 1999 e deri ne në vitin 2003, UNMIK-u ishte kreator i sistemit dhe politikës tatimore në Kosovë, pothuajse që të gjitha të kopjuar nga vendet e tjera si nga vendet në tranzicion po ashtu edhe nga vendet e BE-së.
Administrata tatimore e Kosovës, u themelua më 17 janar të vitit 2000 nën drejtimin dhe administrimin e UNMIK-ut, e që nga Shkurti i vitit 2003, bartën kompetencat e udhëheqjes tek Ministria për Ekonomi dhe Financa mirëpo  jo edhe atëherë kishte mundësi të bënte reforma. Që nga janari i vitit 2005 politika tatimore fillon me ndryshimet e para tatimore apo me zbatimin e tatimeve të reja siç janë Tatimi në të Ardhura të Korporatave (TAK) dhe Tatimi në të Ardhura personale (TAP) dhe kjo gjendje ka vazhduar deri në fund të vitit 2008 apo ne fillim te vitit 2009. E nga janari I vitit 2009 ka filluar se zbatuari  ligji  i  ri me zbritje në normat tatimore në Kosovë, gjithashtu, ulen edhe normat e tatimit në interes, qira, lojëra të fatit, fitime kapitale, shitjen e pasurisë së paprekshme etj, nga 20% në 10%. Ndërsa TVSH-ja pëson një rritje nga 15% në 16% e që realisht shkakton një ngritje të lehtë të çmimeve në vend. Ndërsa ka mesi I vitit 2012 ka pasur një  ngritje të normës prej 5 % në 9 % të çdo tre mujori por jo me pak se  37.5 euro për tre mujor e që  është bërë për bizneset që nuk paguajnë tatimin në baza reale, të cilat merren me veprimtari shërbyese, si: shërbimet, veprimtaritë profesionale, të zanatit, të argëtimit dhe të ngjashme.
DEFINICIONI I TATIMIT
Në teorinë shkencore paraqiten vështirësi të shumta të definicionit të tatimit. Shumë shkencëtarë janë përpjekur që me disa fjali ta definojnë tatimin, duke vënë në pah edhe dallimet që shfaqen ndërmjet tatimeve dhe instrumenteve të tjera financiare të mbledhjes së të hyrave. Këtu po përmendim disa prej definicioneve që kanë të bëjnë me tatimet, ku thuhet:
-     Tatimi është pjesë e pasurisë, të cilën çdo qytetar ia jep shtetit nga pasuria e tij për ta ruajtur pjesën tjetër të pasurisë                                                                                     (Montesquien); -    Tatimi është çmimi, të cilin qytetari ia paguan shtetit për të kompensuar pjesën e vet të çmimit kushtues të shërbimeve publike të cilat do t’i shpenzojë                    (De Viti De Marco); -    Tatimi është dhënie në para të cilat shteti i mbledh prej individëve në bazë të sovranitetit të vet, pa kundër shpërblim të drejtpërdrejtë, me qëllim të ngarkimit publik               (Gaston Jèze); -    Tatimi është dhënie në para e personave fizikë dhe juridikë, si dhe eventualisht e ndërmarrjeve publike, sipas aftësisë së tyre tatimore, të cilën e mbledh pushteti publik në bazë të sovranitetit të vet e për të cilin nuk jep kundër shpërblim me qëllim që të mbulohen shpenzimet publike (L.Mehl);
Nga te gjitha këto definicione duke përfshirë elementet kryesore kemi nxjerrë një përmbledhje te definicionit te tatimeve : -	Tatimet mund të përkufizohen si pagesa të detyrueshme në para të personave fizikë dhe juridikë që mblidhen në bazë të aftësisë së tyre tatimore nga ana e shtetit në bazë të sovranitetit të tij dhe për të cilat ai nuk jep kundërshpërblim1. Ato shërbejnë për mbulimin e shpenzimeve publike dhe për rishpërndarjen e të ardhurave kombëtare.
Tucep
Tucepi është një fshat në komunën Ostren në rrethin e Bulqizës të Shqipërisë.
Sistemi Tatimor i Kosoves
DEFINICIONI I TATIMIT
Në legjislacionin shqiptarë mbi tatimet, tatimi përkufizohet: “Një pagesë në buxhetin e shtetit, me natyrë të detyrueshme dhe të pakthyeshme, i cili përfshinë edhe dënimet administrative, dhe interesat për pagesë te vonuar”. Në këtë përkufizim gjejmë katër elemente mjaft të rëndësishme: •	Tatimi është pagesë qe shkon në buxhetin e shtetit •	Tatimi është pagesë e detyrueshme •	Tatimi është pagesë e pakthyeshme.
HISTORIKU I TATIMEVE
Tatimet janë instrumenti themelor financiar i sigurimit te të ardhurave te buxhetit të shtetit. Roli i tyre ka ndryshuar historikisht me ndryshimin e natyrës dhe te funksioneve te shtetit, si nga instrumenti financiar me anë te të cilit shteti siguronte flukse financiare hyrëse, te ardhura për te përballuar disa shpenzime të veta, kryesisht ushtarake, gjyqësore dhe administrative, në tatimet që sot shteti i përdorë si një mjet jashtëzakonisht efikas duke realizuar shumë qëllime të politikës së tij ekonomike, sociale, arsimore, shëndetësore, etj. Nëpërmjet tatimit në fillim te shekullit XX shpërndahej 10 % e te ardhurave kombëtare, sot kjo shifër në shumë vende ka arritur në 40 %. Tatimet janë aq të hershme sa është e hershme vetë historia e shtetit. Tani po prezantojmë një historik të shkurtë të sistemit tatimor të Kosovës.
SISTEMI TATIMOR I KOSOVËS
Kosova ka zhvilluar një sistem fiskal të bazuar në përvojat dhe politikat më të mira të Bashkimit Evropian,  në mënyrë që të ketë politika fiskale dhe legjislacion sa më të përshtatshëm me atë të BE-së. Sistemi tatimor në Kosovë përbën një pako ligjesh tatimore dhe udhëzimesh administrative. Ky dokument përmban informacion rreth:
- Tatimit në  të Ardhurat  e  Korporatave (TAK), - Tatimit në të Ardhurat Personale (TAP), - Tatimit mbi Vlerën e Shtuar (TVSH), - Tatimi në Fitim
Tatimi në të Ardhurat të Korporatave (TAK) Tatimpaguesit me të ardhura bruto vjetore prej €30,000 apo më pak tatohen në masën 3% apo 9% në të ardhurat e tyre bruto për tremujor, varësisht nga natyra e aktivitetit ekonomik. Me ligjin paraprak Nr. 05/L-029, ky limit ishte €50,000, ndërsa që nga 3 Gushti 2019 vlen limiti sipas Ligjit të ri Nr. 06/L -105.
Tatimpaguesit me të ardhura bruto vjetore mbi €30,000 tatohen 10% në të ardhurat e tyre të tatueshme dhe janë të detyruar të mbajnë libra dhe regjistrime në përputhje me Standardet Kosovare të Kontabilitetit. Këto të fundit janë kryesisht të bazuara në Standardet Ndërkombëtare të Kontabilitetit.
Të ardhura të tatueshme për një periudhë tatimore nënkupton ndryshimin në mes të të ardhurave bruto të pranuara gjatë një periudhe tatimore dhe zbritjeve të lejueshme në lidhje me të ardhurat bruto të tilla. Për Tatimin në të Ardhura të Korporatave, periudhë  tatimore  është viti kalendarik.
Objekti i tatimimit Objekt i tatimimit për tatimpaguesin rezident janë  të  ardhurat  e  tatueshme nga një burim në Kosovë dhe të ardhurat e tatueshme nga një burim i huaj të. Objekt i tatimimit për tatimpaguesin jo- rezident janë  të  ardhurat  e  tatueshme nga një burim në Kosovë.
Tatimpaguesit me të ardhura vjetore bruto prej €50,000 apo më pak mund të zgjedhin të mbajnë librat dhe regjistrimet (e detyrueshme për tatimpaguesit me të ardhura vjetore bruto mbi €50,000) me ç`rast detyrimet administrative dhe të pagesave janë të njëjta si për tatimpaguesit me të ardhura vjetore bruto mbi €50,000. Kompanitë e sigurimit (që bëjnë sigurimin ose ri sigurimin e jetës, pronës, rrisqeve tjera) paguajnë 5% tatim në primet bruto të periudhës tatimore (në vend të Tatimit në të Ardhura të Korporatave).
Humbja Shuma e humbjes së biznesit mund të bartet deri në 7 periudha tatimore dhe është e disponueshme si zbritje ndaj çfarëdo të ardhure për ato vite.
Kosto e përfaqësimit Me Ligjin mbi Tatimin në të Ardhurat e Korporatave, kostot e përfaqësimit lejohen si shpenzime deri  në  një  maksimum  prej 2% të të ardhurave bruto.
Tatimi në të Ardhura Personale (TAP) Tatimi në të Ardhura Personale aplikohet në të gjitha të ardhurat që merr një individ e që janë të tatueshme në bazë të Ligjit për Tatimin në të Ardhura Personale. Tatimpaguesit që i nënshtrohen këtij ligji janë personat fizik rezident dhe jo rezident, ndërmarrjet personale afariste, ortakëritë dhe shoqëritë, të cilët pranojnë apo krijojnë të ardhura bruto nga çfarëdo burimi, duke përfshirë pagën, veprimtarinë afariste, qiranë, fitoren në lotari, interesat, dividendët, fitimet kapitale (pas 1 janarit 2010), shfrytëzimin e pasurisë së paprekshme, pensionet, si dhe çdo të ardhur tjetër që rrit vlerën neto të tatimpaguesit. Periudha e tatueshme për Tatimin në të Ardhura Personale është viti kalendarik.
Objekti i tatimimit Objekt i tatimimit për tatimpaguesin rezident janë  të  ardhurat  e  tatueshme nga një burim në Kosovë dhe të ardhurat e tatueshme nga një burimi i huaj të ardhurash. Objekt i tatimimit për tatimpaguesin jo- rezident janë  të  ardhurat  e  tatueshme nga një burim në Kosovë
Tatimpaguesit me të ardhura bruto vjetore nga veprimtaritë afariste deri në €50.000 prej të cilëve nuk kërkohet dhe që nuk zgjedhin t’i mbajnë librat dhe regjistrimet sipas Standardeve të Kontabilitetit të Kosovës, duhet të paguajnë :
- Tre për qind (3%) të të ardhurave bruto për tremujor nga tregtia, transporti, bujqësia, si dhe aktivitetet e ngjashme komerciale, por jo më pak se €37,50 për tremujor, - Nëntë për qind (9%) të të ardhurave bruto për tremujor nga shërbimet, veprimtaritë profesionale, të zanatit, të argëtimit dhe të ngjashme, por jo më pak se €37,50 për tremujor, - Tatimpaguesit pa qarkullim për tremujor duhet të paraqesin një deklaratë ‘pa obligime tatimore’ për atë tremujor.
Të ardhurat bruto Me përjashtim të të ardhurave që lirohen sipas ligjit, të ardhurat bruto nënkuptojnë të gjitha të ardhurat e fituara ose të akumuluara nga çfarëdo burimi, duke përfshirë: pagën, qiranë, aktivitetin afarist, përdorimin e pasurisë së paprekshme, interesin, fitimet kapitale, lotaritë dhe lojërat tjera të fatit, pensionet e paguara nga një punëdhënës i përparshëm, apo në përputhje me Ligjin për pensionet në Kosovë dhe çdo e ardhur tjetër që rrit vlerën neto të tatimpaguesit.
Të ardhurat nga paga Në të ardhurat bruto nga paga përfshihen: - Pagat e paguara nga ose në emër të një punëdhënësi për punën të cilën e kryen punonjësi sipas   udhëheqjes së drejtorit ose punëdhënësit, - Bonuse, komisione dhe forma tjera të kompensimit që një punëdhënës apo ndonjë person tjetër,          në emër të punëdhënësit ua paguan punonjësve mbi pagën, - Të ardhurat nga puna e përkohshme të cilën e kryen punonjësi, - Të ardhurat nga punësimi i mundshëm, siç është nënshkrimi i një bonusi të rrogës, - Premitë e sigurimit shëndetësor dhe të jetës që një punëdhënës paguan për punonjësin, - Falja e huas apo obligimit që punonjësi ka ndaj punëdhënësit, - Pagesa e shpenzimeve personale të punonjësit nga punëdhënësi, dhe - Përveç nëse është e specifikuar ndryshe me ligj, përfitimet në mall (in- kind)  të  dhëna   nga   një   punëdhënës punonjësit, që tejkalojnë shumën minimale të specifikuar me akt nënligjor të lëshuar nga Ministri i Financave.
Pagesa e tatimit Secili punëdhënës është përgjegjës për mbajtjen në burim të tatimit në të ardhurat bruto nga pagat e punonjësve të tij gjatë çdo periudhe të pagave. Pagesat e tatimeve të mbajtura në burim duhet të bëhen në një bankë komerciale të licencuar nga Banka Qendrore e Kosovës në llogarinë e caktuar brenda 15 ditëve pas ditës së fundit të muajit kalendarik. Tatimpaguesit me të ardhura nga aktiviteti ekonomik (me përjashtim të atyre me  të  ardhura  vjetore  deri  në €50,000 dhe që nuk kanë zgjedhur vullnetarisht të tatohen në të ardhura reale), duhet të përgatisin dhe dorëzojnë një deklaratë tatimore vjetore më 31 mars ose para 31 marsit të vitit që pason periudhën tatimore.
Tatimi mbi Vlerën e Shtuar (TVSH) Norma standarde e TVSH-së është 16% e vlerës së furnizimeve të importuara dhe furnizimeve të brendshme të tatueshme me përjashtim të  atyre të liruara dhe atyre të trajtuara si eksporte. Bizneset me qarkullim mbi €50,000 në 12 muajt e fundit janë të detyruara të regjistrohen për TVSH. Bizneset me qarkullim nën këtë shumë mund të regjistrohen vullnetarisht për TVSH. Bizneset me  qarkullim  nën  €50,000  në 12 muajt e fundit të cilat importojnë ose eksportojnë duhet të regjistrohen për TVSH si Importues apo Eksportues, mirëpo nuk kërkohet të deklarojnë për TVSH. Duhet të theksohet se për prodhuesit të cilët importojnë asete kapitale, pagesa e TVSH-së mund të vonohet për gjashtë muaj. Në përputhje me parimet e BE-së dhe të TVSH-së, eksportet tatohen me normë zero për qind (0%). TVSH-ja në importe  mblidhet  në kufijtë shtetëror të Kosovës. Bartësi i transaksionit paguan TVSH-në  në bazë të  vlerës  doganore  dhe  në  çdo  tatim tjetër të importit (taksa doganore dhe akciza, nëse janë të aplikueshme) pavarësisht origjinës së tyre. TVSH-ja aplikohet në importe dhe në çdo furnizim të mallrave dhe shërbimeve, me përjashtim të tyre të cilat sipas ligjit konsiderohen si furnizime të liruar. Sipas Ligjit Nr. 03/-146 për TVSH, disa furnizime janë  të  liruara  nga  TVSH-ja.
Furnizime të liruara nga TVSH-ja janë: - eksportet, - furnizimi i mallrave dhe shërbimeve në lidhje me transportimin ndërkombëtar - furnizimi i mallrave ose shërbimeve nën aranzhimin diplomatik dhe konsullor - furnizimi i mallrave ose shërbimeve për organet ndërkombëtare dhe ndërqeveritare të njohura si të tilla nga autoritetet publike të Kosovës - furnizimi i mallrave apo shërbimeve për NATO-n dhe KFOR-in - furnizimi i arit për Bankën Qendrore - ujitja e tokave bujqësore - furnizimi i mallrave dhe shërbimeve të financuara nga të ardhurat e donacioneve (periudha kalimtare) - furnizimi i mallrave dhe shërbimeve të bëra për Kombet e Bashkuara ose ndonjë nga agjencitë e saj, Banka Botërore dhe organizatat ndërkombëtare ndërqeveritare.
Tatimi në Fitim Tatim në fitim nënkupton të ardhurat e tatueshme për një periudhë tatimore ku bëhet dallimi ndërmjet të ardhurave bruto të pranuara ose të përllogaritur gjatë periudhës tatimore dhe zbritjet dhe shtesat e lejuara. Tatimpagues të Tatimit në Fitim janë: -Një korporatë ose një ndërmarrje tjetër afariste që mban statusin e personit juridik sipas ligjit të aplikueshëm në Kosovë -Një shoqëri tregtare që vepron me pasuri në pronësi shoqërore ose publike -Një organizatë e regjistruar si organizatë jo-qeveritare sipas Legjislacionit mbi Regjistrimin dhe Veprimin e Organizatave Joqeveritare në Kosovë dhe -Një person jo-rezident me njësi të përhershme në Kosovë, që i nënshtrohet tatimit të Kosovës vetëm në të ardhurat që i atribuohen aktivitetit ekonomik në Kosovë
Tatimi në Fitim aplikohet tek tatimpaguesit me të ardhura bruto vjetore mbi 50,000 euro në të ardhurat e tyre të tatueshme dhe të cilët janë të detyruar të mbajnë libra dhe regjistrime në përputhje me Standardet Kosovare të Kontabilitetit.
PËRMBLEDHJE
Sistemi aktual tatimorë në Kosovë është dizajnuar të jetë i thjeshtë si për biznese ashtu edhe për administrim. Kosova deri në vitin 2009 ka aplikuar një normë tatimore prej 20 % të tatimit në fitim, ndërsa në vendet e regjionit kanë norma shumë më të ulëta e cila krijon një klimë jo të favorshme për investitorët potencial. Gjithashtu, shumica e vendeve në regjion kanë norma shumë të larta të TVSH-së në raport me Kosovën, si dhe në kuadër të TVSh-së aplikojnë edhe norma të reduktuara për kategori të caktuara të mallrave përderisa Kosova aplikon vetëm dy norma tatimore 0% dhe 15%. Marrë në përgjithësi të gjitha normat tatimore në Kosovë në krahasim me disa vende tjera do të kuptojmë që ekziston hapësirë për ndryshime të cilat duhet të argumentohen dhe të dizajnohen në harmoni me politikat dhe objektivat e qeverisë duke u bazuar që faktet që do të dalin si rezultat i analizave përcjellëse.
== LITERATURA / REFERENCA == '''Bozhidar Jelçiq, Shkenca mbi financat dhe e drejta financiare, Prishtinë, 1985
Sabahudin Komoni: Financat, Prishtinë, 1985.
Përmbledhje e ATK-së - Legjislacioni Tatimor i Kosovës, Prishtinë 2011
Lista e shkrimtarëve të huaj: I
Kjo është lista e autorëve dhe shkrimtareve të ndryshëm të librave dhe romaneve, përveç shkrimtarëve dhe shkrimtareve shqiptarë të cilët janë tek lista e shkrimtarëve shqiptar
Sistemi shtetëror në Kinë
Republika Popullore e Kinës është vendi i socializmit me diktaturën demokratike të Popullit, i udhëhequr nga klasa punëtore dhe i bazuar në lidhjen punëtore e fshatare. Sistemi i socializmit është sistemi themelor i Republikës Popullore të Kinës.
Kushtetuta
Kushtetuta është ligji themeltar i shtetit. Në kushtetutë përcaktohen zakonisht parimet themelore të sistemit shoqëror dhe të sistemit shtetëror të një vendi, parimet themelore të organizimit dhe veprimtarive të organeve shtetërore, të drejtat dhe detyrimet bazë të shtetasve, si dhe parime të tjera të themelore. Në kushtetutë ka mundësi të përcaktohen edhe flamuri kombëtar, himni kombëtar, emblema, kryeqyteti si dhe sisteme të tjera që klasa në pushtet u kushton rëndësi. Të gjitha përmbajtjet në kushtetutë kanë të bëjnë me anë të ndryshme të jetës shtetërore. Kushtetuta ka fuqi supreme ligjore dhe është baza e hartimit të ligjeve të tjera. Të gjitha ligjet dhe rregulloret nuk mund të bien në kundërshtim me kushtetutën.